Document ID: 32005R1007

KOMMISSIONENS FORORDNING (EF) Nr. 1007/2005
af 30. juni 2005
om fastsættelse af importtolden for afskallet ris af visse sorter fra den 1. marts 2005
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1549/2004 om fravigelse af Rådets forordning (EF) nr. 1785/2003 for så vidt angår importordningen for ris og om fastsættelse af særlige overgangsbestemmelser for importen af Basmati-ris (1), særlig artikel 1, og
ud fra følgende betragtninger:
(1)
På grundlag af oplysninger fremsendt af de kompetente myndigheder har Kommissionen konstateret, at der for perioden fra 1. september 2004 til 28. februar 2005 er udstedt importlicenser for afskallet ris henhørende under KN-kode 1006 20 for en mængde på 212 325 tons, når der ses bort fra importlicenser for Basmati-ris. I medfør af artikel 1 i forordning (EF) nr. 1549/2004 bør importtolden for afskallet ris henhørende under KN-kode 1006 20, bortset fra Basmati-ris, derfor ændres. Denne ændring bør få virkning fra den 1. marts 2005 for at tage hensyn til, at forordning (EF) nr. 1006/2005 om ændring af forordning (EF) nr. 1549/2004 finder anvendelse fra samme dato.
(2)
Da toldsatsens fastsættelse skal finde sted senest tre dage efter ikrafttrædelsen af forordning (EF) nr. 1006/2005, bør nærværende forordning træde i kraft straks. Da denne toldsats er fastsat med tilbagevirkende kraft, bør det fastsættes, at de toldbeløb, der er opkrævet for meget, tilbagebetales efter simpel anmodning fra de pågældende erhvervsdrivende -
UDSTEDT FØLGENDE FORORDNING:
Artikel 1
Importtolden for afskallet ris henhørende under KN-kode 1006 20 er på 42,5 EUR/t.
Artikel 2
Der indrømmes godtgørelse eller fritagelse for toldbeløb, der overstiger det siden den 1. marts 2005 bogførte beløb, der er skyldigt efter lovgivningen.
I den forbindelse opfordres de pågældende erhvervsdrivende til at fremsætte anmodninger i henhold til bestemmelserne i artikel 236 i Rådets forordning (EØF) nr. 2913/92 om indførelse af en EF-toldkodeks (2) og gennemførelsesbestemmelserne hertil i Kommissionens forordning (EØF) nr. 2454/93 (3).
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. marts 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2005.

Labels: 3
17
15